Euryptilium

Euryptilium er en slekt av bittesmå biller som hører til familien fjærvinger (Ptiliidae).

Utseende 
Bittesmå (gjerne 0,7-0,9 millimeter), nokså slanke, ganske blanke, brunlige fjærvinger. Antennene er 11-leddete, de tre ytterste leddene danner en svakt markert klubbe. Hodet er kort og bredt. Pronotum er rundet, ytterkantene av pronotum og dekkvingene danner ikke en kontinuerlig kurve. Dekkvingene er litt rundede og hvelvede. Føttene består av et tykkere og to tynne ledd.

Levevis 
Fjærvinger finnes ofte i tilknytning til ulike slags råtnende materiale, som løvstrø, kompost og møkk. Andre arter lever knyttet til spesielle sopp-arter. Fjærvingebillene er ofte svært tallrike i løvstrø, men fordi de er så små kreves det spesielle innsamlingsmetoder for å få tak i dem.

Utbredelse 
Slekten er utbredt i Europa. Begge artene er funnet i Norge, men er regnet som sjeldne.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien fjærvinger, Ptiliidae Heer, 1843
 Underfamilien fjærvinger, Ptiliinae
 Stammen Ptiliini
 Slekten Euryptilium Matthews, 1872
 Euryptilium gillmeisteri Flach, 1889
 Euryptilium saxonicum (Gillmeister, 1845)

Referanser

Kilder 
Hall, W.E. 1995. Ptiliidae, Featherwing beetles i Tree of life.

Eksterne lenker 
 Euryptilium på GBIF 
 

Biller formelt beskrevet i 1872
Fjærvinger
Dyr formelt beskrevet av Andrew Matthews